CENTAR ZA ODGOJ, OBRAZOVANJE I REHABILITACIJU PODRAVSKO SUNCE

Hercegovačka 1

48000 KOPRIVNICA

OIB 79151495340

KLASA: 400-02/22-01/01

URBROJ: 2137-79-05-22-2

Koprivnica, 21. 4. 2022.

Obrazloženje 1. izmjena i dopuna Financijskog plana za 2022. godinu

1. SAŽETAK DJELOKRUGA RADA USTANOVE

Centar za odgoj, obrazovanje i rehabilitaciju Podravsko sunce, u daljnjem tekstu: Centar, javna je ustanova koja obavlja djelatnosti predškolskog odgoja djece s teškoćama u razvoju, odgoja i osnovnog obrazovanja učenika s većim teškoćama u razvoju, te pružanja socijalnih usluga poludnevnog boravka odraslim osobama s invaliditetom i rane intervencije.

Centar obavlja svoju djelatnost, posluje i sudjeluje u pravnom prometu pod nazivom: Centar za odgoj, obrazovanje i rehabilitaciju Podravsko sunce.

Sjedište Centra je u Koprivnici, Hercegovačka ulica 1.

Centar je pravna osoba upisana u sudski registar ustanova pri Trgovačkom sudu u Bjelovaru, rješenje br. Tt-03/1541-3 od 02. 12. 2003. godine.

Centar se upisuje i u evidenciju ustanova koju vodi Ministarstvo nadležno za obrazovanje.

Osnivač: Grad Koprivnica.

Djelatnost Centra je :

* Predškolski odgoj - programom predškolskog odgoja, naobrazbe i skrbi obuhvaćena su djeca s intelektualnim teškoćama te drugim utjecajnim teškoćama u razvoju s područja grada Koprivnice i gravitirajućih općina. Rad se provodi od 6,30 – 16,00 h, u petodnevnom radnom tjednu sa slobodnim subotama.
* Osnovnoškolski odgoj i obrazovanje učenika s teškoćama u razvoju – provodi se Posebni program uz individualizirane postupke (djece s lakom intelektualnom teškoćom) te Posebni program za stjecanje kompetencija u aktivnostima svakodnevnog života i rada uz individualizirane postupke (djeca s umjerenom i težom intelektualnom teškoćom te autizmom do 21. godine).

Nastavni rad je organiziran u jednoj smjeni od 7,45 – 13,00 h, u petodnevnom radnom tjednu sa slobodnim subotama.

Provodi se Program produženog stručnog postupka koji se sastoji od pomoći u učenju, edukacijsko-rehabilitacijskih programa, strukturiranih slobodnih aktivnosti, kreativnih radionica i izvannastavnih aktivnosti. Provodi se u trajanju od 11,25 -16,00 h.

* Socijalne usluge:
1. Centar pruža usluge cjelodnevnog i poludnevnog boravka odraslim osobama s invaliditetom (intelektualne teškoće), usluge radne terapije te usluge organiziranog provođenja slobodnog vremena uz pripremanje za samostalno življenje. Sklopljen je ugovor sa Ministarstvom rada, mirovinskog sustava, obitelji i socijalne politike (MROSP) za jednu skupinu s najviše 18 polaznika.
2. Centar je pružatelj usluge rane intervencije.
3. Planirano je pokretanje pružanja socijalne usluge organiziranog stanovanja (projekt je prijavljen na Otvoreni poziv Unapređivanje infrastrukture za pružanje socijalnih usluga u zajednici kao podrška procesu deinstitucionalizacije – druga faza, Europskog fonda za regionalni razvoj)

Osnovnoškolski program polazi 78 učenika u 7 razrednih odjela (jedan kombinirani razredni odjel) i 7 odgojno-obrazovnih skupina, predškolski odgoj 13 polaznika, dok program poludnevnog boravka polazi 15 korisnika. Na dan 21. 4. 2021. ukupno je 106 polaznika Centra.

Prema ovim izmjenama i dopunama financijskog plana za 2022. ukupno planirani rashodi za 2022. su 11.066.705,00 kn.

Od ukupnog iznosa plana za 2022. godinu na COP – rashode za zaposlene odnosi se 5.386.500,00 kn, na program predškolskog odgoja 1.096.400,00 kn, na osnovni program osnovnoškolskog odgoja i obrazovanja 760.336,00 kn, na dodatne programe odgoja i obrazovanja 2.744.290,00 kn, na socijalni program 90.000,00 kn, na program organiziranog stanovanja 922.200,00 kn i na Erasmus+ program 66.979,00 kn.

1. OBRAZLOŽENJE PROGRAMA / AKTIVNOSTI

Financijskim planom i njegovim izmjenama i dopunama su planirana sredstva za provođenje programa i aktivnosti koje se provode u našem Centru.

PROGRAM 3001: PROGRAM PREDŠKOLSKOG ODGOJA

**Zakonske i druge pravne osnove za provođenje programa**

Program se temelji na Zakonu o predškolskom odgoju i obrazovanju (Narodne novine broj 10/97, 107/07, 94/13 i 98/19), Obiteljskom zakonu (Narodne novine broj 103/15 i 98/19), Zakonu o socijalnoj skrbi (Narodne novine broj 18/22 i 46/22), Pravilniku o minimalnim uvjetima za pružanje socijalnih usluga (Narodne novine broj 40/14, 66/15, 56/20, 28/21), Zakonu o ustanovama (Narodne novine broj 76/93, 29/97, 47/99, 35/08 i 127/19), Uputama za izradu Prijedloga financijskog plana za razdoblje 2022.-2024. godine, KLASA: 400-06/21-01/0008, URBROJ: 2137/01-05-02/1-21-12, od 12. listopada 2021., Godišnjem planu i programu rada za školsku godinu 2021./2022, KLASA: 602-02/21-01/04, URBROJ: 2137-79-01-21-1, od 07. listopada 2021., te Školskom kurikulumu za školsku godinu 2021./2022., KLASA: 602-02/21-01/05, URBROJ: 2137-79-01-21-1, od 07. listopada 2021.

**Usklađeni ciljevi, strategije i programi s dokumentima dugoročnog razvoja**

Operativni Godišnji plan i program rada Predškolskog odgoja usklađen je sa sljedećim dokumentima:

Nacionalni kurikulum za rani i predškolski odgoj i obrazovanje te opće obvezno i srednjoškolsko obrazovanje MZOŠ, 2011., Nacionalni kurikulum za rani i predškolski odgoj i obrazovanje, MZOS, 2014., Nacionalni kurikulum za rani i predškolski odgoj i obrazovanje (Narodne novine br. 5/15), Konvencija o pravima djeteta (Narodne novine br. 12/93), Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine, GGK 3/16.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

**Cilj programa** je poticanje cjelokupnog razvoja djeteta u skladu s individualnim sposobnostima i mogućnostima pojedinog djeteta. Svakom se djetetu pristupa individualizirano, kako bi se ublažile teškoće i razvili djetetovi razvojni potencijali.

Rad u predškolskom odgoju ostvaruje se grupno i pojedinačno, gdje odgojitelji rade grupno, a rehabilitator grupno i pojedinačno. Grupne aktivnosti ostvaruju se zajedničkom suradnjom odgojitelja i rehabilitatora. Radi se na aktivnostima svakodnevnog života (vođenje brige o sebi), na poticanju što veće samostalnosti te na razvoju spoznaje i motorike. Provode se vježbe iz metode učenja pomoću pokreta i vježbi za mozak „Brain Gym“, program Tacpac® i MNRI® program integracije posturalnih i dinamičkih refleksa, taktilne integracije i refleksa gornjih udova te metode iz terapijskog hranjenja. Na razvoju komunikacije radi se uvođenjem vremenskog rasporeda putem TEACCH metode, slikovnom komunikacijom putem PECS metode te uvođenjem znakova/gesti, kao i korištenjem asistivne tehnologije. Djeca su uključena u program glazbene kreativnosti, rehabilitacije govora te poticanje senzorne integracije.

Rad u ranoj intervenciji organiziran je kroz patronažni oblik rada (odlazak terapeuta u djetetov dom), provođenje programa poticanja senzorne integracije u senzornoj sobi u COOR Podravsko sunce te kroz rad u savjetovalištu.

**Korisnici usluga** - Program Predškolskog odgoja polaze djeca s teškoćama u razvoju na temelju nalaza i mišljenja Zavoda za vještačenje, profesionalnu rehabilitaciju i zapošljavanje osoba s invaliditetom.

U program pružanja usluge rane intervencije uključena su djeca dobi od 0 do 7 godina temeljem zahtjeva roditelja i procjene stručnog tima.

**Pokazatelji uspješnosti**

Što ranijim uključivanjem djece s teškoćama u rehabilitacijske postupke poticat će se razvoj u ključnim razvojnim područjima kako bi se maksimalno iskoristili razvojni potencijali. Sukladno sposobnostima i potrebama djece, nastavak predškolskog odgoja moguć je u posebnom programu, ali i u djelomičnoj integraciji (dijete tri dana tjedno provodi u COOR-u Podravsko sunce, a dva dana u redovitom vrtiću prema mjestu stanovanja).

AKTIVNOST A300102: ODGOJNO I ADMINISTRATIVNO TEHNIČKO OSOBLJE - D. V. COOR

tekući plan 681.100,00 kn / novi plan 686.100,00 kn

Ova aktivnost obuhvaća rashode za pet zaposlenica u programu predškolskog odgoja (tri odgojiteljice i dvije zaposlenice „edukator – rehabilitator“ na pola radnog vremena) na skupini 31: plaće, ostale rashode za zaposlene i doprinose na plaće, kao i na skupini 32: naknade troškova zaposlenima i ostale nespomenute rashode.

Financiranje je iz proračuna Grada, pozicija 9453, u visini 576.250,00 kn, što je povećanje od 5.000,00 kn i općinskih proračuna u visini od 109.850,00 kn, pozicija 78, što je u visini početno planiranog.

Navedeno povećanje odnosi se na stavku zdravstvenih usluga za rashode obveznih i preventivnih pregleda od strane Zavoda za javno zdravstvo.

AKTIVNOST A300106: DIDAKTIKA, POMAGALA tekući plan 67.200,00 kn / novi plan 67.200,00 kn

Ova je aktivnost financirana od strane nadležnog ministarstva prema broju djece u vrtiću i dnevnom broju sati programa koji se provode.

Pozicije rashoda u ovoj aktivnosti nisu vrijednosno mijenjane, odnosno zadržani su planirani iznosi iz tekućeg plana.

AKTIVNOST A300111: RANA INTERVENCIJA tekući plan 320.000,00 kn / novi plan 336.100,00 kn

Od 01. 1. 2022. ostvaruju se rashodi u ovoj aktivnosti po osnovi plaća za puno radno vrijeme dviju zaposlenica te za ostale troškove koji nastaju u realizaciji aktivnosti, što obuhvaća i troškove upotrebe osobnog automobila kod patronažnog rada.

Radi opremanja kabineta za njihov rad planirane su nove stavke od 5.000,00 kn za sitni inventar i 7.100,00 kn za uredsku opremu i namještaj te je povećan iznos stavke uredskog materijala i ostalih materijalnih rashoda za 4.000,00 kn,

Trošak naknada za rad u okviru projekta „Rastimo zajedno plus“ je ovim izmjenama premješten u ovu aktivnost kao prekovremeni rad, ukupno 7.000,00 kn.

AKTIVNOST A300115: RASTIMO ZAJEDNO +

tekući plan 7.000,00 kn / novi plan 0,00 kn

Planirani iznos je anuliran jer će se isplata zaposlenicama za ovaj rad izvršiti kroz prekovremeni rad u A300111.

PROGRAM 3002: OSNOVNI PROGRAM OSNOVNOŠKOLSKOG ODGOJA I OBRAZOVANJA

**Zakonske i druge pravne osnove za provođenje programa**

Program se temelji na Zakonu o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14, 152/14, 7/17, 68/18, 98/19 i 64/20), Državnom pedagoškom standardu osnovnoškolskog sustava odgoja i obrazovanja (Narodne novine broj 63/08, 90/10), Pravilniku o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine broj 24/15), Godišnjem planu i programu rada za školsku godinu 2021./2022, KLASA: 602-02/21-01/04, URBROJ: 2137-79-01-21-1, od 07. listopada 2021., Školskom kurikulumu za školsku godinu 2021./2022., KLASA: 602-02/21-01/05, URBROJ: 2137-79-01-21-1, od 07. listopada 2021., Odobrenju Ministarstva zdravstva i socijalne skrbi, pravnog prednika Ministarstva demografije, obitelji, mladih i socijalne politike, KLASA: UP/I-550-06/04-04/9, URBROJ:534-08-03-02/1-05-4, od 25. veljače 2005. i Uputama za izradu Prijedloga financijskog plana za razdoblje 2022.-2024. godine, KLASA: 400-06/20-01/0008, URBROJ: 2137/01-05-02/1-21-12, od 12. listopada 2021.

**Usklađeni ciljevi, strategije i programi s dokumentima dugoročnog razvoja**

Operativni Godišnji plan i program rada osnovnoškolskog odgoja i obrazovanja usklađen je sa sljedećim dokumentima:

Nacionalni okvirni kurikulum, MZOŠ, 2011.,

Nacionalni kurikulum za osnovnoškolski odgoj i obrazovanje, MZO, 2017.,

Smjernice za rad s učenicima s teškoćama, MZO, srpanj 2021.,

Konvencija o pravima djeteta (Narodne novine br. 12/93),

Zakon o pravobranitelju za djecu (Narodne novine broj 73/17),

Strategija obrazovanja, znanosti i tehnologije (Narodne novine broj 124/14),

Strategija jedinstvene politike za osobe s invaliditetom Grada Koprivnice za razdoblje od 2016. do 2020. godine, GGK 3/16.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

**Cilj programa**

Djeci s teškoćama u razvoju osnovnoškolske dobi kroz primjereni program školovanja i primjerene oblike pomoći omogućiti puno i učinkovito sudjelovanje u odgojno-obrazovnom procesu te maksimalni razvoj potencijala svakog pojedinog učenika.

Rad u osnovnoškolskom programu ostvaruje se grupno i pojedinačno prema programima izrađenim sukladno mogućnostima i sposobnostima svakog učenika. Program izvode učitelji edukacijski rehabilitatori. Provode se programi edukacijsko-rehabilitacijskih postupaka, program produženog stručnog postupka, posebne odgojno-obrazovne potpore te rehabilitacijski programi (perceptivno-motoričke stimulacije, vježbe grafomotorike, ples pisanja, pomoć u učenju, glazbena kreativnost, program poticanja senzorne integracije, program rehabilitacije govora, program nadomjesne komunikacije, kineziterapija, …).

Razvoj učenika potiče se osim redovnim nastavnim radom i izvannastavnim aktivnostima, razrednim i školskim projektima, zadrugarstvom, provođenjem programa Međunarodne eko-škole, natjecanjima, sudjelovanjem na manifestacijama u lokalnoj zajednici i sl.

U narednom periodu cilj nam je podići kvalitetu nastave na što višu razinu i to stalnim i kvalitetnim usavršavanjem edukacijskih rehabilitatora te podizanjem materijalnih i drugih uvjeta na višu razinu.

**Korisnici**

Program je namijenjen učenicima od prvog do osmog razreda te učenicima polaznicima odgojno-obrazovnih skupina do navršene 21. godine života upućenim u Centar temeljem Rješenja Stručnog povjerenstva Upravnog odjela za obrazovanje, kulturu, znanost, sport i nacionalne manjine.

**Pokazatelji uspješnosti**

Poticati će se upotreba asistivne tehnologije za potpomognutu komunikaciju i ostale suvremene informacijske tehnologije za rad s djecom s teškoćama u razvoju (uključivanje u CARNET-ov projekt „Podrška ostvarenju jednakih mogućnosti u obrazovanju za učenike s teškoćama u razvoju“).

Edukacijski rehabilitaori će sudjelovati na Županijskim stručnim vijećima i drugim stručnim skupovima te svoja znanja prezentirati u lokalnoj zajednici u sklopu obilježavanja Dana edukacijskih rehabilitatora.

Poticati će se suradnje s OŠ u lokalnoj zajednici zajedničkim aktivnostima učenika s teškoćama u razvoju i učenika tipičnog razvoja.

Kroz organizaciju izvanučioničke nastave (posjeti, terenske nastave, izleti) poticati će se iskustveno učenje djece s teškoćama u razvoju kao i razvoj socijalizacijskih i komunikacijskih vještina te vještina samozastupanja.

Poticati će se izražavanje kreativnosti, talenata i sposobnosti učenika kroz uključivanje u slobodne aktivnosti, natjecanja te školske projekte, priredbe i manifestacije.

AKTIVNOST A300204: DECENTRALIZIRANE FUNKCIJE OSNOVNOG ŠKOLSTVA

tekući plan 743.047,00 kn / novi plan 760.336,00 kn

Za rashode poslovanja planirano je 450.336,00 kn, a za rashode za nabavu nefinancijske imovine 310.000,00 kn i ti zbrojni iznosi se nisu mijenjali u odnosu na tekući plan, a unutar aktivnosti je vršena preraspodjela po raznim pozicijama.

Povećan je planirani rashod za stručna usavršavanja prema izvršenju, i to za 5.000,00 kn, rashod za energiju za 17.079,00 kn, a smanjeni rashodi za materijale i dijelove za održavanje za 2.000,00 kn i za sitni inventar za 3.000,00 kn. Također je, zbog proslave Dana Centra i planiranog većeg broja uzvanika, povećana stavka reprezentacije za 2.000,00 kn, a istodobno smanjen planirani rashod za zdravstvene usluge za 1.790,00 kn. Tako je ukupno za rashode poslovanja planirano povećanje od 17.289,00 kn, za koliko je, u dogovoru sa nadležnim odjelom, povećan limit decentraliziranih sredstava, s obzirom da je rashod za kapitalna ulaganja (daljnja sanacija krovišta) ostao isti.

PROGRAM 3003: DODATNI PROGRAM ODGOJA I OBRAZOVANJA

AKTIVNOST A300308: SLOBODNE AKTIVNOSTI I ŠKOLSKA NATJECANJA

tekući plan 34.800,00 kn / novi plan 34.800,00 kn

Svi planirani iznosi po stavkama ove aktivnosti ostali su nepromijenjeni.

AKTIVNOST A300311: LOGOPEDSKA POMOĆ DJECI S GOVORNIM SMETNJAMA I TEŠKOĆAMA U ČITANJU I PISANJU tekući plan 306.600,00 kn / novi plan 306.600,00 kn

Nisu mijenjani planirani iznosi u kojima su sadržane i plaće za dvije zaposlenice, mada još uvijek nije došlo do zapošljavanja druge logopedinje.

Sve pozicije ovih rashoda su dvostruke jer ih financiraju i Grad i Županija i to u jednakim dijelovima.

AKTIVNOST A300317: REDOVNA DJELATNOST OSNOVNIH ŠKOLA

tekući plan 244.400,00 kn / novi plan 328.070,00 kn

Do promjena je došlo na tri pozicije ove aktivnosti i to sa ukupnim povećanjem plana od 83.670,00 kn.

Novoplanirani je iznos od 50.000,00 kn za prijevoz učenika na teret Grada, iz razloga što sredstva nadležnog ministrastva i uz malo učešće dviju općina, nije dovoljan za pokriće ovog rashoda.

Za zdravstvene usluge, na početnih 3.000,00 kn, planirano je povećanje za 64.570,00 kn, koliko iznosi trošak sistematskih pregleda prijavljenih zaposlenika (50 ženskih i 11 muških osoba), i to prema provedenoj javnoj nabavi od strane osnivača. S tim u svezi, anuliran je iznos prvobitno planiran kao premije osiguranja zaposlenika, jer je ovaj rashod ispravno knjižiti na zdravstvene usluge.

Na poziciji dodatna ulaganja na građevinskim objektima planirano je 55.000,00 kn što predstavlja zbroj dodatnog ulaganja za sanaciju krovišta zgrade i postavljanja solarne elektrane na krovištu za što je udio korisnika 15.132,00 kn.

AKTIVNOST A300327: RADNO-PROIZVODNA AKTIVNOST tekući plan 522.200,00 kn / novi plan 522.200,00 kn

Centar pruža uslugu poludnevnog boravka tjelesno i mentalno oštećenim osobama starijim od 21 godine, a rashodi te aktivnosti su financirani od Ministarstva rada, mirovinskog sustava, obitelji i socijalne politike. Puni mjesečni iznos po korisniku je 2.190,00 kn, što je sa trenutačnih 15 polaznika nedovoljno za pokriće ukupnih rashoda, te ostaje prvobitno planirano korištenje viška prihoda od pomoći u visini od 70.000,00 kn.

Iznosi po pojedinačnim pozicijama rashoda ostali su nepromijenjeni.

AKTIVNOST A300329: DIDAKTIKA, POMAGALA tekući plan 35.000,00 kn / novi plan 35.000,00 kn

Na pozicijama ove aktivnosti nije bilo promjena tekućeg plana.

AKTIVNOST A300335: UNAPREĐENJE STANDARDA U ŠKOLAMA - Izvor VP i Min. tekući plan 1.084.500,00 kn / novi plan 1.099.300,00 kn

Na dvije pozicije ove aktivnosti došlo je do promjene, i to povećanja, ukupno za 13.000,00 kn.

Planirani iznos za prijevoz učenika financiran od strane MZO, povećan je za 10.000,00 kn i to po osnovi učešća/sufinanciranja od strane dviju općina (Drnje i Đelekovec) u prijevozu učenika sa njihova područja. Ostali nespomenuti rashodi poslovanja povećani su za 3.000,00 kn zbog planiranih učeničkih izleta, što bi se financiralo iz vlastitog prihoda (od prodaje starog papira).

Na novoj poziciji je planiran iznos od 1.800,00 kn za trošak brzih antigenskih testova, na teret MZO.

AKTIVNOST 300348: ODJEK IV 2021./2022. tekući plan 417.120,00 kn / novi plan 418.320,00 kn

Rad pomoćnika u nastavi se financira iz triju izvora, pa je stoga svaki rashod raščlanjen na tri pozicije, prema izvoru financiranja. S obzirom da je novoplanirano 1.200,00 kn, za 6 dnevnica po izletima, to je došlo do unosa odgovarajućih iznosa na tri pozicije istovrsnog rashoda (službena putovanja).

 PROGRAM 3015: SOCIJALNI PROGRAM

AKTIVNOST 301508:POMOĆ ZA PODMIRENJE TROŠKOVA PREHRANE OSNOVNIH ŠKOLA tekući plan 90.000,00 kn / novi plan 90.000,00

U ovoj, jedinoj aktivnosti u okviru Socijalnog programa, zadržan je planirani iznos koji se odnosi na sufinanciranje prehrane u školskoj kuhinji od strane korisnika, Grada i pojedinih općina.

 PROGRAM 3022: ORGANIZIRANO STANOVANJE

AKTIVNOST 302201: MOJ DOM – TU SAM SVOJ NA SVOM tekući plan 922.200,00 kn / novi plan 922.200,00 kn

Na pozicijama ove aktivnosti nije bilo promjena tekućeg plana.

 PROGRAM 6022: ERASMUS+

AKTIVNOST 600202: ERASMUS+ tekući plan 84.110,00 kn / novi plan 66.979,00 kn

Novi planirani iznos predstavlja preostala neutrošena sredstva, prenesena iz prethodne godine.

Ovim izmjenama i dopunama taj se iznos rasporedio na dvije pozicije, s obzirom da je u lanjskim uputama Ministarstva financija rečeno da i ove rashode treba knjižiti po prirodnoj vrsti (a ne samo i sve kao stručno usavršavanje, kao prije).

 PROGRAM 9000: COP

AKTIVNOST 900004: COP COOR tekući plan 5.371.500,00 kn / novi plan 5.386.500,00 kn

Do povećanja od 15.000,00 kn došlo je zbog planiranja rashoda na pozicijama troškova sudskih postupaka od 5.000,00 kn i pristojbi i naknada (za sudske presude) od 10.000,00 kn po osnovi isplata razlika plaća zaposlenicima po pravomoćnim sudskim presudama. Za sve ove troškove nadležno ministarstvo vrši refundaciju po zahtjevima ustanove.

1. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Izračuni sredstava temeljeni su na utrošenim sredstvima prethodne godine i ostvarenim rezultatima tijekom ove godine.

Ove Izmjene i dopune Financijskog plana za 2022. godinu rađene su u skladu s Godišnjim planom i Kurikulumom za ovu školsku godinu.

Financijska sredstva potrebna za rad Centra osiguravaju se iz više izvora financiranja, a to su:

* opći prihodi odnosno iz proračuna osnivača
* vlastiti prihodi
* prihodi za posebne namjene
* pomoći
* donacije.

**Opći prihodi**

Opći prihodi su prihodi iz nadležnog proračuna Grada Koprivnice i čine ih decentralizirana sredstva - izvor 11 od 150.000,00 kn plus 27.100,00 kn za pokriće metodološkog manjka i izvor 40 (pomoći izravnanja osnivaču) od 300.336,00 kn. Na riznici novouvedeni izvor 40 Pomoći – decentralizacija školstvo, iako od strane osnivača nazvan kao pomoći, za ustanovu kao proračunskog korisnika predstavlja opći prihod. vlastita sredstva osnivača – izvor 1 od 890.708,00 kn plus 25.745,00 kn za pokriće manjka iz prethodne godine. Decentralizirana sredstva za ovu godinu sadrže 450.336,00 kn prihoda za financiranje rashoda poslovanja i 310.000,00 kn za nabavu nefinancijske imovine.

Vlastita sredstva osnivača, izvor 1, u financijskom planu ustanove iznose 1.483.300,00 kn te su tako za 21.100,00 kn veća od početnog plana.

Opći prihodi iz izvora 1 namijenjeni za program predškolskog odgoja iznose 919.350,00 kn, što znači povećanje za 21.100,00 kn u odnosu na tekući plan.

Sredstvima Grada financiraju se, osim aktivnosti vrtića i rane intervencije iz programa predškolskog odgoja te pomoćnika u nastavi i više aktivnosti dodatnog programa odgoja i obrazovanja: slobodne aktivnosti i školska natjecanja, logopedska pomoć i redovna djelatnost OŠ, za što je sve planirano 500.870,00 kn. 15%-tni udjel Grada u financiranju pomoćnika u nastavi za drugo polugodište školske godine 2021./2022. iznosi 63.080,00 kn.

**Vlastiti prihodi**

Ovi se prihodi ostvaruju na tržištu kao prihodi od pruženih usluga od 4.500,00 kn i prihodi od prodaje proizvoda i robe od 7.000,00 kn. Prvi su svedeni na točan iznos zakupnine trima udrugama koje koriste prostorije Centra, a drugi su varijabilni jer ovise o količini i cijeni prikupljenog starog papira i naplaćenih proizvoda učeničke zadruge.

Ta se sredstva troše u okviru aktivnosti unapređenja standarda u školama u iznosu od 9.500,00 kn, kako je to prije navedeno pod A300335, a planski iznosi od po 1.000,00 kn su za natjecanje u A300308 i za kupnju radnih bilježnica u A300317.

**Prihodi za posebne namjene**

Ove prihode čini sufinanciranje cijene usluge, participacije i slično što se odnosi na planirane uplate roditelja za boravak djece u vrtiću od 40.000,00 kn, sadržano u A300335 na poziciji rashoda za namirnice u kuhinji, dok su u A301508 planirane uplate roditelja, Grada i općina za prehranu školske djece u sklopu školske kuhinje od 90.000,00 kn.

U ovom izvoru 305 sadržano je još 3.000,00 kn od refundacija eventualnih šteta temeljem osiguranja, iskazanih na poziciji rashoda za usluge tekućeg i investicijskog održavanja u A300317.

**Pomoći**

Pomoći se odnose na prihode iz nenadležnih proračuna, a to su državni, županijski i općinski.

Najveći prihod iz nenadležnih proračuna je naravno prihod od MZO za rashode zaposlenih koji je planiran za 2022. godinu u visini od 5.371.500,00 kn plus 15.000,00 kn za troškove sudskih posupaka i sudske pristojbe po pravomoćnim sudskim presudama u korist zaposlenika.

Nadležno ministarstvo će financirati i skupni i individualni prijevoz učenika sa planiranih 990.000,00 kn, aktivnost didaktike u vrtiću sa 67.200,00 kn, školsku didaktiku sa 32.000,00 kn te školsku prehranu sa 40.000,00 kn. Od MZO je planirana još kapitalna pomoć od 1.500,00 kn za stručnu literaturu i knjige za knjižnicu te 2.000,00 kn za kupnju udžbenika koji se daju na korištenje učenicima.

Također će iz pomoći biti financirane i namirnice za školsku kuhinju po programu školske sheme sa planiranih 6.000,00 kn (ovo kao tekući prijenos između proračunskih korisnika istog proračuna).

Od Ministarstva rada, mirovinskog sustava, obitelji i socijalne politike planiran je prihod u ovoj godini od 350.000,00 kn kojim se uz korištenje viška prihoda od tekućih pomoći od 70.000,00 kn u cijelosti financira Radno proizvodna aktivnost pod A300327 kao usluga poludnevnog boravka.

Za aktivnost Odjek IV 2021./2022. prema ukupno planiranim stavkama rashoda strukturirana je shema prihoda, pri čemu je iznos EU sredstava 300.984,00 kn plus 47.515,00 kn za pokriće prenesenog manjka, a udio nacionalnog sufinanciranja 54.256,00 kn plus 8.579,00 kn prihoda po metodološkom manjku. EU sredstva knjiže se na poziciji tekućih prijenosa između proračunskih korisnika istog proračuna temeljem prijenosa EU sredstava - odjeljak 6393, a nacionalno sufinanciranje na poziciji tekućih prijenosa između proračunskih korisnika istog proračuna - odjeljak 6391.

Za EU projekt organiziranog stanovanja u aktivnosti A302201 pod nazivom „Moj dom – Tu sam svoj na svom“ prenesene su sve pozicije rashoda i prihoda jer nije došlo do realizacije, kao što je to bio slučaj i prethodne godine.

Od Koprivničko-križevačke županije planiran je prihod za aktivnost logopedije od 153.300,00 kn, što predstavlja polovicu ukupno planiranog iznosa za tu aktivnost, pošto drugu polovicu osigurava Grad.

Prihodi od općina odnose se na njihove uplate za boravak djece (sa prebivalištem u tim općinama) u vrtiću. Za rashode osoblja u vrtiću planirano je 109.850,00 kn prihoda iz više lokalnih (općinskih) proračuna, a 10.000,00 kn za prijevoz učenika iz dviju općina.

**Donacije**

Planirano je 4.800,00 kn tekućih donacija u ovoj godini i to 3.000,00 kn za različite rashode u A300329 Didaktika, pomagala, a 1.800,00 kn za dnevnice na državnom natjecanju (financira HŠSS).

Voditelj računovodstva: Ravnateljica:

Nikola Đurica, dipl. oec. Radmila Popović, mag. rehab. educ.